
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА ЗАПИСКА

ОТ
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Даване на предварително съгласие на основание чл.29, ал.1 от ЗОЗЗ за изработване на Подробен устройствен план – Парцеларен план /ПУП – ПП/ за трасе  на главен водопровод, част от съществуващ главен водопровод от напорен водоем „Лъка“, Община Поморие до РШ на кв.Сарафово, Община Бургас, в участъка от точка на водовземане след ПИ 57491.3.3 по КК на гр.Поморие до РШ на кв.Сарафово, гр.Бургас, преминаващо през ПИ с идентификатори 07079.1.348, 07079.1.375, 07079.1.541, 07079.1.610, 07079.1.634, 07079.1.374, 07079.1.415 по КК на гр.Бургас, общинска собственост.
УВАЖАЕМИ ОБЩИНСКИ СЪВЕТНИЦИ,
Министерството на регионалното развитие и благоустройството (МРРБ), с финансовата подкрепа на Оперативна програма „Околна среда 2014-2020 г.“ (ОПОС 2014-2020 г.) изпълнява проект „Подпомагане регионалното инвестиционно планиране на отрасъл ВиК“ (Проекта), в рамките на който се разработват регионални прединвестиционни проучвания (РПИП), включващи техническа и икономическа документация за интегрирани водоснабдителни и канализационни (ВиК) проекти и формуляри за кандидатстване за европейско финансиране от ОПОС 2014-2020.

Основните цели на РПИП са свързани с постигане на съответствие с националното и европейско законодателство в областта на питейните води, отвеждането и пречистването на отпадъчни води, ефективното усвояване на средствата от Европейския съюз и развитие на ВиК инфраструктурата в страната.

На 31 март 2016 г. е подписан договор с изпълнител КОНСОРЦИУМ ДЗЗД „РПИП ВИК БУРГАС, СЛИВЕН, ШУМЕН”, съгласно който изпълнителят следва да изготви РПИП за обособената територия на „Водоснабдяване и канализация – Бургас“ ЕАД (ВиК Бургас ЕАД). В рамките на договора са определени параметрите на инвестиционните предложения, като едно от тях е свързано с изграждането на обект: „Реконструкция на главен водопровод, част от съществуващ главен водопровод от напорен водоем „Лъка“, Община Поморие до РШ на кв.Сарафово, Община Бургас, в участъка от точка на водовземане след ПИ 57491.3.3 по КК на гр.Поморие до РШ на кв.Сарафово, гр.Бургас“. 

Необходимостта от реконструкция на посочения водопровод е наложена от следните обстоятелства: повишаване на ефикасността на водоснабдяването, обезпечаване с питейна вода по време на туристическия сезон и подобряване на експлоатационните условия. Предлаганото от изпълнителя трасе преминава през неурбанизирана територия, поради което е необходимо да бъде разработен подробен устройствен план – парцеларен план (ПУП-ПП).
Трасето на главния водопровод преминава през териториите на Община Бургас и Община Поморие, поради което  даване на разрешение за изработване на ПУП-ПП е от компетентността на Областния управител на Област Бургас, по реда на чл.124а, ал.3 от ЗУТ, след даване на предварителни съгласия по реда на ЗОЗЗ и ЗСПЗЗ от Общински съвет Бургас и Общински съвет Поморие за имотите, които са общинска собственост.
Със заявление вх.№70-00-286/10.01.2018г. от „В и К“ ЕАД, гр.Бургас в Община Бургас са внесени задание за проектиране, опорен план с регистър на засегнатите имоти и Решение №ЕО-14/2017г. на РИОСВ – Бургас за преценяване на необходимостта от извършване на екологична оценка на „Регионално прединвестиционно проучване (РПИП) за обособена територия (ОТ), обслужвана от „В и К“ЕАД, гр.Бургас“, с искане за даване на предварително съгласие от Общински съвет Бургас по реда на ЗОЗЗ и ЗСПЗЗ за имотите – общинска собственост.

Съгласно действащ ОУП на гр.Бургас, одобрен с Решение №51-1/21.07.11г. на Общински съвет Бургас и схема - Културно историческо наследство към него по трасето няма данни за наличие на археологически обекти и охранителни зони. Към искането е приложено становище №РД-12-2Б-5/09.01.2018г. на РИМ–Бургас.

Заданието е внесено за разглеждане на заседание на ОЕСУТ, проведено на 10.01.2018г. С решение, обективирано в Протокол №1/10.01.2018г., по т.1 от дневния ред ОЕСУТ е изразил положително становище по внесеното задание.
Съгласно представения регистър на засегнатите имоти, с трасето в землището на гр.Бургас се засягат ПИ с идентификатори 07079.1.348, 07079.1.375, 07079.1.541, 07079.1.610, 07079.1.634, 07079.1.374, 07079.1.415 по КК на гр.Бургас, които са общинска собственост. ПИ 07079.1.348 е с вид територия: Земеделска, с начин на трайно ползване: За селскостопански, горски, ведомствен път, ПИ 07079.1.375 е с вид територия: Земеделска, с начин на трайно ползване: За селскостопански, горски, ведомствен път, ПИ 07079.1.541 е с вид територия: Земеделска, с начин на трайно ползване: За селскостопански, горски, ведомствен път,  ПИ 07079.1.610 е с вид територия: Земеделска, с начин на трайно ползване: За селскостопански, горски, ведомствен път, ПИ 07079.1.634 е с вид територия: Земеделска, с начин на трайно ползване: За селскостопански, горски, ведомствен път, ПИ 07079.1.374 е с вид територия: Земеделска, с начин на трайно ползване: За селскостопански, горски, ведомствен път и ПИ 07079.1.415 е с вид територия: Земеделска, с начин на трайно ползване: За селскостопански, горски, ведомствен път.
Налице е необходимост Общински съвет Бургас да даде предварително съгласие по реда на чл.29, ал.1 от ЗОЗЗ за  включване в обхвата на плана на имотите, които са общинска собственост.

Предвид гореизложеното и на основание чл.21, ал.1, т.8 и т.11 от ЗМСМА, чл.29, ал.1 от ЗОЗЗ и като взех предвид Протокол – Решение №1/10.01.2018г., по т.1 от дневния ред на ОЕСУТ на Община Бургас, Решение №ЕО-14/2017г. на РИОСВ-Бургас за преценяване на необходимостта от извършване на екологична оценка предлагам Общински съвет Бургас да вземе следното:
Р Е Ш Е Н И Е:
На основание чл.21, ал.8 от ЗМСМА и чл.29, ал.1 от ЗОЗЗ Общински съвет Бургас дава предварително съгласие зa изработване на Подробен устройствен план – Парцеларен план /ПУП – ПП/ за трасе на главен водопровод, част от съществуващ главен водопровод от напорен водоем „Лъка“, Община Поморие до РШ на кв.Сарафово, Община Бургас, в участъка от точка на водовземане след ПИ 57491.3.3 по КК на гр.Поморие до РШ на кв.Сарафово, гр.Бургас, преминаващо през ПИ с идентификатори 07079.1.348, 07079.1.375, 07079.1.541, 07079.1.610, 07079.1.634, 07079.1.374, 07079.1.415 по КК на гр.Бургас, общинска собственост.

Предварителното съгласие е валидно за срок от 5 години.
Приложения: заявление вх.№70-00-286/10.01.2018г. от„ВиК“ ЕАД, гр.Бургас; задание за проектиране, с регистър на засегнатите имоти;  опорен план с нанесени действащи ПУП и КК; извадка от ОУП на гр.Бургас; Протокол – Решение №1/10.01.2018г., по т.1 от дневния ред на ОЕСУТ на Община Бургас; Решение №ЕО-14/2017г. на РИОСВ-Бургас; становище №РД-12-2Б-5/09.01.2018г. на РИМ–Бургас.

„Устройство на територията“
Изготвил:

арх.Димитър Алексиев

Началник-отдел „Устройствено планиране“

